തദ്ദേശസ്ഥാപനങ്ങളുടെ തനത് ഫണ്ട് ട്രഷറി അക്കൗണ്ടില് നിക്ഷേപിക്കണം ഉത്തരവില് അതൃപ്തി വ്യക്തമാക്കി എം വി ഗോവിന്ദന് തിരുവനന്തപുരം: തദ്ദേശസ്ഥാപനങ്ങളുടെ തനത് ഫണ്ട് ട്രഷറി treasury അക്കൗണ്ടില് നിക്ഷേപിക്കണമെന്ന ധനവകുപ്പ് Finance Ministry ഉത്തരവില് എതിര്പ്പ് പരസ്യമാക്കി മന്ത്രി എം വി ഗോവിന്ദന് M V Govindan . ധനവകുപ്പ് ഉത്തരവ് തദ്ദേശ സ്ഥാപനങ്ങളുടെ സ്വയം ഭരണത്തെ ബാധിക്കുമെന്നാണ് തദ്ദേശ സ്വയംഭരണ വകുപ്പ് മന്ത്രി പറയുന്നത്. അധികാര വികേന്ദ്രീകരണം ഇല്ലാതാക്കുമെന്ന ആക്ഷേപം ഗൗരവത്തോടെ കാണുന്നതായും എം വി ഗോവിന്ദന് കൂട്ടിച്ചേര്ത്തു. തദ്ദേശ സ്ഥാപനങ്ങള്ക്ക് പഞ്ചായത്ത് രാജ് നിയമപ്രകാരം പണം വിനിയോഗിക്കാന് സ്വാതന്ത്രം ഉണ്ട്. ധനവകുപ്പ് ഉത്തരവിന്്റെ നിയമസാധുത പരിശോധിക്കുമെന്നും തദ്ദേശ വകുപ്പ് മന്ത്രി സഭയില് രേഖാമൂലം മറുപടി നല്കി. തദ്ദേശസ്ഥാപനങ്ങളുടെ തനത് ഫണ്ട് ട്രഷറി അക്കൗണ്ടില് നിക്ഷേപിക്കണമെന്ന ഉത്തരവില് ഉറച്ച് നില്ക്കുകയാണ് ധനവകുപ്പ്. ട്രഷറി നിയന്ത്രണങ്ങള് ഈ അക്കൗണ്ടിന് ബാധകമല്ലെന്ന് കാണിച്ച് ധനവകുപ്പ് മുഖ്യമന്ത്രിക്ക് വിശദീകരണം നല്കിയിരുന്നു. തദ്ദേശസ്ഥാപനങ്ങളുടെ ദൈനംദിനപ്രവര്ത്തനങ്ങളെ അടക്കം നീക്കം ബാധിക്കുമെന്നായിരുന്നു തദ്ദേശ വകുപ്പിന്്റെ ആശങ്ക. എന്നാല് ആശങ്കക്ക് അടിസ്ഥാനമില്ലെന്നും സ്പെഷ്യല് ട്രഷറി സേവിങ് അക്കൗണ്ട് സാധാരണബാങ്ക് അക്കൗണ്ട് പോലെ പ്രവര്ത്തിക്കുന്നതാണെന്നുമാണ് ധനവകുപ്പ് വിശദീകരണം. നിയന്ത്രണങ്ങള് ഇതിന് ബാധകമാകില്ലെന്നും ഉറപ്പ് നല്കുന്നു. സംസ്ഥാനത്തെ ഗുരുതരസാമ്ബത്തിക പ്രതിസന്ധി നേരിടാനുള്ള ധനവകുപ്പിന്റെ കുറുക്ക് വഴിയാണ് തദ്ദേശസ്ഥാപനങ്ങളുടെ തനത് ഫണ്ട് ട്രഷറിയിലെത്തിക്കുകയെന്നത്. 2011ല് യുഡിഎഫ് സര്ക്കാരാണ് തനത് ഫണ്ട് തദ്ദേശസ്ഥാനപങ്ങള്ക്ക് ബാങ്ക് അക്കൗണ്ടില് സൂക്ഷിക്കാന് അനുമതി നല്കിയത്. കെട്ടിട നികുതി, തൊഴില് നികുതി, കെട്ടിടവാടക എന്നിവയാണ് തദ്ദേശസ്ഥാപനങ്ങളുടെ തനത് ഫണ്ട്.